Eveliina Talvitie

Eveliina Talvitie (s. 1970 Pori) on suomalainen kirjailija ja toimittaja. Hän on kirjoittanut romaaneja, elämäkertoja, tietokirjoja ja lastenkirjallisuutta. Tietokirjoissaan Talvitie on käsitellyt etenkin naisten yhteiskunnallista asemaa, tasa-arvoa ja feminismiä.

Vuonna 2006 ilmestyi Talvitien teos Ilkka Kanervasta ja vuonna 2011 Matti Vanhasesta. Keitäs tyttö kahvia -kirjassa (2013) naispoliitikot kertoivat matkastaan politiikan huipulle. Teoksessa Hieno vai huono (2015) Talvitie käsitteli naisten mainetta ja teoksessa Miten helvetissä minusta tuli feministi? (2016) omaa matkaansa feministiksi. Yhdessä Maryan Abdulkarimin kanssa Talvitie on julkaissut keskustelukirjan Noin 10 myyttiä feminismistä (2018). 

Vuonna 2019 ilmestyi Talvitien esikoisromaani Kovakuorinen ja vuonna 2020 naisen vanhenemista käsittelevä teos Vanha nainen tanssii. Elokuussa 2021 julkaistiin Talvitien toinen kaunokirjallinen teos Kävin vaan uimassa, sisko, joka on saanut inspiraationsa tosielämän tragediasta. Teos on myös käännetty viroksi. Neljäs, Ateenaan osin sijoittuva romaani Pieniä ilkeitä tarinoita ilmestyi vuonna 2023.

Talvitien ensimmäinen, kuvittaja Jani Ikosen kanssa työstetty lastenkirja Ai niin, minä olen muuten Lee (Enostone Kustannus) voitti vuonna 2024 Lastenkirjainstituutin Punni-palkinnon.

Talvitie on aiemmin työskennellyt toimittaja-juontajana Yleisradiossa, uutistoimittajana ja kolumnistina Satakunnan Kansassa, viestintä- ja yhteiskuntasuhdepäällikkönä Perheyritysten liitossa ja viestinnän tekijänä viestintätoimisto Ellun Kanoissa. Hän on toiminut myös Koneen Säätiön rahoittamassa Tasa-arvotietoa talouteen -hankkeessa ja Viron-kirjeenvaihtajana MustRead-verkkojulkaisussa.

Talvitie on opiskellut kirjallisuustiedettä, filosofiaa, yhteiskuntatieteitä ja naistutkimusta Helsingin yliopistossa. Talvitie asuu Tallinnassa.

Teokset








Vanha nainen tanssii. Helsinki: Into, 2020. .
Kävin vaan uimassa, sisko. Romaani. Into, 2021. . 
Käisin vaid ujumas, õde. Kirjastus Sinisukk, 2022. .
Kunniaton mutta vapaa. Erään afgaaninaisen tarina. Like, 2022. .

 Pieniä ilkeitä tarinoita. Romaani. Minerva Kustannus, 2023. .

Lastenkirjat
 Ai niin minä olen muuten Lee. (Kuvitus Jani Ikonen) Enostone Kustannus, 2023. .


Lähteet

Luokka:Suomalaiset tietokirjailijat
Luokka:Suomalaiset toimittajat
Luokka:Suomalaiset feministit
Luokka:Vuonna 1970 syntyneet
Luokka:Elävät henkilöt
Luokka:Suomalaiset kirjailijat